
Acasă > Analize > Nicușor Dan recunoaște că a minţit bucureștenii! Top 4 minciuni cu care... 


Nicușor Dan, într-o intervenţie în cadrul podcastului lui Damian Drăghici, a 
recunoscut că a minţit bucureștenii. Actualul edil a admis că a minţit în context 
politic, folosind o tactica pe care a blamat-o ani de-a rândul din ipostaza sa de 


activist anti-sistem. 
"Damian Drăghici: În ce fel de context ai minţi? 
Nicușor Dan: Politic, ha ha ha!“ 


Edilul mai spune că se simte absolut împăcat cu sine, dar și că nu exclude să accepte unele 
compromisuri în cariera sa. Nicușor Dan face o întreagă analogie, exemplifcând chiar diferite 
feluri de a minţi, cum ar fi minciuna prin omisiune, îmbrăcată de actualul primar într-un 


folos public și social, de fapt. 
Top 4 minciuni ale lui Nicușor Dan pentru București 
1. De mâine poţi face duș! 


În campania din 2020, termoficarea era principala temă electorală promovată de Nicușor 


|» 


Dan și USR, sub sloganul "vă promitem apă caldă”. Însă cifrele arată ca investiţiile au mers 


mai lent în actualul mandat, comparativ cu fosta administraţie Firea. 


Practic, numărul de kilometri de conducte înlocuiți între 2016 și 2020 ar fi de 308 km, în 
timp ce actualul edil a schimbat în mandatul său doar 260 de kilometri. În plus, Nicușor Dan 
a pierdut peste 300 de milioane de euro. Banii fuseseră obținuți în mandatul Gabrielei 

Firea prin Program Operațional Infrastructură Mare (POIM), iar pierderea lor a survenit din 


cauza ritmului lent în care au avansat lucrările, cu doi ani de stagnare de la preluarea 
primăriei de către Nicușor Dan. Accelerarea din ultimul an se datorează campaniei electorale 
și se întâmplă într-un ritm haotic, cu șantiere necoordonate și opriri ale apei calde in toate 
cartiere. 


«+ Semaforizarea inteligentă 


Abia în ultimul an de mandat a reușit Nicușor Dan semnarea contractul de achiziție pentru 
studiul de fezabilitate al semaforizării inteligente în București. Acum, după promisiunea 
neonorată, primarul cere electoratului încă 4 ani pentru exact aceeași minciună, finalizarea 
proiectului. 


* Poluarea 


Termoficarea si traficul, promisiuni neonorate de Nicușor Dan, duc la oa treia, reducerea 
poluării. Cifrele ne arată ca poluarea rezultată în urma traficului reprezintă 58% din 
deprecierea calității aerului, iar problema încălzirii rezidențiale are și ea un aport de 27% la 
deprecierea calității aerului. Mai mult decât atât, Comisia Europeană a impus Bucureștiului 
elaborarea și adoptarea Planului Integrat de Calitate a Aerului până la cel târziu 30 
octombrie 2024. Capitala condusă de Nicușor Dan este singurul oraș care încă nu are 
implementate măsurile impuse în urma condamnării Curţii Europene de Justiţie, din anul 


2020, și riscă penalizări și chiar măsuri de infringement. 
* Registrul spaţiilor verzi 


Realizarea registrului spaţiilor verzi era o altă promisiune electorală a lui Nicușor Dan în 


2020. Acesta menţiona în planul “Împreună Construim noul București”: 


„Vom debloca și vom finaliza Registrul Spaţiilor Verzi, pe care actuala administraţie a 
Capitalei I-a neglijat (neglijență pentru care a și fost amendată de către Garda de 

Mediu). Cu acest registru vom putea face un management corect al spaţiilor verzi, 
împiedicând mult mai eficient asaltul asupra acestora și putând realiza un program real de 
plantare de arbori” 


După aproape 4 ani de mandat, registrul spațiilor verzi încă nu există, iar municipalitatea nu 
a amenajat niciun spaţiu verde nou. Înființarea unui registru al spaţiilor verzi ar însemna 
pentru Nicușor Dan dovedirea în mod oficial a lipsei de metri pătraţi de spaţii verzi pe cap 
de locuitor necesari în proprietatea primăriei, lucru ce ar obliga astfel municipalitatea la 


investiții în noi spaţii verzi și despăgubirea unor exproprieri. 


